Manuela Di Centa
Store norske leksikon,Sport og spill,Skisport,Langrenn
Manuela Di Centa er en tidligere langrennsløper fra Italia. Hun var en av de beste kvinnelige utøverne i sin idrett på 1990-tallet og senere har markert seg som politiker i hjemlandet. Di Centa vant til sammen sju medaljer i olympiske leker og er særlig kjent for sine prestasjoner under OL på Lillehammer i 1994, der hun vant to gull og fem medaljer totalt.
Idrettskarriere Manuela Di Centa debuterte internasjonalt allerede som 19-åring og deltok i VM i Oslo i 1982. Hun deltok i totalt fem olympiske leker fra 1984 til 1998. Utover på 1980-tallet var hun i konflikt med det italienske skiforbundet og var i perioder utenfor landslaget. Alle hennes 14 medaljer i VM og OL er tatt på 1990-tallet.Di Centas første internasjonale medaljer kom i VM i Val di Fiemme i 1991 med en sølv og to bronse. Hun var også med på det italienske bronselaget i stafetten i OL i 1992.Di Centas store mesterskap ble Lillehammer-OL i 1994. Hun vant individuelt gull på både 15 kilometer fristil og 30 kilometer klassisk, som ble hennes eneste internasjonale gullmedaljer i karrieren. I tillegg vant hun to sølv og en bronse, fem medaljer av fem mulige i mesterskapet.Hun vant verdenscupen sammenlagt i sesongene 1993/1994 og 1995/1996, og tok totalt 15 individuelle rennseirer i verdenscupen. Hun ble tildelt Holmenkollmedaljen i 1996. Internasjonale medaljer  Medalje Øvelse OL     Gull 15 km fristil Lillehammer 1994   Gull 30 km klassisk Lillehammer 1994   Sølv 5 km klassisk Lillehammer 1994   Sølv 15 km jaktstart Lillehammer 1994   Bronse Stafett Albertville 1992   Bronse Stafett Lillehammer 1994   Bronse Stafett Nagano 1998 Medalje Øvelse VM     Sølv Stafett Val di Fiemme 1991   Sølv 30 km fristil Falun 1993   Sølv Stafett Falun 1993   Sølv 30 km fristil Thunder Bay 1995   Bronse 5 km klassisk Val di Fiemme 1991   Bronse 30 km klassisk Val di Fiemme 1991   Bronse 5 km klassisk Thunder Bay 1995 Etter idrettskarrieren Fra 1998 til 2010 var Di Centa medlem av Den internasjonale olympiske komité (IOC). Hun besteg i 2003 Mount Everest som første italienske kvinne.Fra 2006 til 2013 var Manuela Di Centa representant i det italienske parlamentet, for Silvio Berlusconis parti Forza Italia. Hun har også jobbet for italiensk TV (RAI).På 2000-tallet ble Di Centa, i likhet med mange italienske utøvere, koblet til bloddoping (EPO) på 1990-tallet uten at noen dopingsak har blitt opprettet. Di Centa selv har avvist alle anklager.Hennes bror Giorgio Di Centa (født 1972) ble olympisk mester på 50 kilometer fristil og i stafett i Torino i 2006. Manuela delte selv ut femmilsgullet til sin bror på avslutningsseremonien i 2006-lekene. Les mer i Store norske leksikon langrenn OL på Lillehammer 1994 vinter-OL